Musa Babayo

Musa Babayo  (An haife shi a ranar 21 ga watan Maris a shekara ta alif 1957) ma'aikacin banki ne na Nijeriya, Ɗan kasuwa, kuma ɗan siyasa,sannan  marubuci ne  kuma dattijon ƙasa ne  wanda ya kasance Sakataren Ƙasa na Kwamitin Ayyukan Jam'iyyar PDP a mataki na Ƙasa   daga shekara ta 2012 zuwa shekara ta 2015 kafin shigarsa All Progressives Congress (APC) a ranar 15 ga watan Oktoban shekarar 2015.  Ya kasance Mataimakin Sakataren Jam’iyyar na ƙasa daga shekara ta 2008 zuwa shekara ta 2011 kafin daga baya ya zama Sakataren Jam’iyyar na Ƙasa.

 Tarihin Rayuwa da Karatu 
An haifi Musa kuma ya girma a garin Azare, karamar hukumar Katagum,a jihar Bauchi. Ya halarci makarantar firamare ta Nasarawa ta Yamma,a Azare, a shekara ta 1965 zuwa shekarar 1972 sannan ya tafi makarantar sakandaren gwamnati ta Katagum, a Azare daga shekara ta 1972 zuwa shekarar 1976.  Ya kuma halarci Jami’ar Ahmadu Bello da ke Zariya inda ya yi karatun  Digirinsa na farko a fannin mulki, harkar banki da kuma harkokin kuɗi. Ya kuma tafi Makarantar Kasuwanci ta Manchester, Birtaniya wadda aka kafa don manyan masu karatun harkar Banki, a watan Yunin shekarar 1993, ya kuma yi Jami'ar Kimiyya da Fasaha ta Wales (UWIST), Birtaniya don digiri na biyu a fannin fasaha da alkintawa,a shekara ta 1984. 

 Aiki 
A tsakanin harkokin siyasarsa, Babayo ya rike ofisoshi daban daban na gwamnati da masu zaman kansu. A matsayin sa na babban ma'aikacin gwamnati, kuma ya kasance Shugaban Asusun Tallafawa Ilimi kuma shugaban kwamitin amintattu TETFund.

A matsayin sa na shugaban Asusun Tallafa Ilimi na Manyan Makarantu (TETFund),   Babayo ya gudanar da sauyin da ya haifar da soke Dokar Haraji ta shekarar 1998 da maye gurbin ta da dokar TetFund ta watan Yulin 2011. .

 Harkar Siyasa 

 Wallafe-Wallafe 
Shine marubucin littafin mai taken diflomasiyyar tattalin arziki da kuma manufofin kasashen waje na Najeriya wanda aka fara bugawa a shekara ta 2015.     

 Lambobin Yabo 
Sarkin masarautar Bauchi, Suleiman Adamu ne ya ba Babayo mukamin Talban Katagum a ranar 13 ga Janairun 1996.   Har ila yau, an ba shi lambar yabo ta Babban Jami'in Harkokin Kiwon Lafiyar Jama'a ta Kungiyar Kula da Isarwa mai zaman kanta ISDMG, 2014. 

 Manazarta 

 TETFund 
 Kwamitin Ayyuka na Kasa na PDP  
Category:Ƴan siyasan Najeriya
Category:'Yan kasuwa na Najeriya
Category:Mutane daga jihar Bauchi
Category:Marubuta Najeriya
Category:Marubuta
Category:Maza